Ritratt: Facebook - Frances Gauci  Tħabbret il-mewt ta' Frances Gauci miż-Żurrieq, persuna magħrufa sew mas-segwaċi tal-programm Problemi tal-Qalb li jitwassal fuq l-istazzjon One Radio nhar ta' Ħamis fit-8.30pm. IL-programm jitmexxa minn Ivan Gaffiero u Joan Agius, li hija wkoll Viċi Sindku taż-Żejtun. Agius kitbet ukoll li Frances Gauci kienet persuna mill-aqwa, li kienet maħbuba minnhom lkoll. Kienet membru attiv ħafna tal-programm Problemi tal-Qalb u li qatt ma tilfet ġimgħa biex tmur u tgħin lil ħaddieħor minkejja li kienet kibret fl-età. Permezz tal-impenn tagħha Frances kienet għenet lil tant nies matul il-programm. "Għażiża Frances int kont ħabiba kbira u figura ta' omm għal ħafna minn dawk li ġew jitolbuna biex ngħinuhom. Strieħ fis-sliem ħabiba u l-kondoljanzi lil uliedek u lill-familja li tant ħabbejt. F'isem it-tim tal-programm Problemi tal-Qalb fuq One Radio, nixtieq nirringrazzjak għal darba oħra. Strieh fis-sliem ħabiba," kitbet Joan Agus biex issellem lil Gauci. Frances Gauci miż-Żurrieq kienet persuna mill-aqwa, kienet maħbuba minna lkoll. Hija għenet lil tant nies matul… Posted by Joan Agius on Tuesday, May 11, 2021 Frances, strieħ fis-sliem.